**Általános Indokolás**

A közgyűlés a 2019. november 21-én megtartott ülésén elfogadta Király József képviselő indítványát és a 195/2019. (XI.21.) határozatában úgy döntött, hogy az önkormányzat fenntartásában lévő költségvetési szervek épületein kerüljön kihelyezésre a város zászlója. A határozatban foglaltakkal összhangban ki kell egészíteni a Kecskemét város zászlójának használatára vonatkozó szabályozást a helyi rendeletben.

**Részletes Indokolás**

**A rendelet-tervezet 1.§-ához**

A szakasz módosító rendelkezést tartalmaz arra vonatkozóan, hogy Kecskemét város zászlóját a városháza épületén kívül a módosítás hatályba lépését követően az önkormányzat által fenntartott, közfeladatokat ellátó költségvetési szervek épületein, vagy az épületek előtt is el kell helyezni állandó jelleggel.

**A rendelet-tervezet 2. §-ához**

A szakasz hatálybaléptető rendelkezést tartalmaz.